CELEX: 62009CA0249
Language: et
Date: 2011-05-05 00:00:00
Title: Kohtuasi C-249/09: Euroopa Kohtu (kolmas koda) 5. mai 2011 . aasta otsus (Tartu Ringkonnakohtu (Eesti Vabariik) eelotsusetaotlus) — Novo Nordisk AS versus Ravimiamet (Inimtervishoius kasutatavad ravimid — Direktiiv 2001/83/EÜ — Reklaam — Meditsiiniajakiri — Teave, mida ei ole ravimi omaduste kokkuvõttes)

25.6.2011   
            
            
               ET
            
            
               Euroopa Liidu Teataja
            
            
               C 186/2
            
         Euroopa Kohtu (kolmas koda) 5. mai 2011. aasta otsus (Tartu Ringkonnakohtu (Eesti Vabariik) eelotsusetaotlus) — Novo Nordisk AS versus Ravimiamet
   (Kohtuasi C-249/09) (1)
   
   (Inimtervishoius kasutatavad ravimid - Direktiiv 2001/83/EÜ - Reklaam - Meditsiiniajakiri - Teave, mida ei ole ravimi omaduste kokkuvõttes)
   2011/C 186/02
   Kohtumenetluse keel: eesti
   
      Eelotsusetaotluse esitanud kohus
   
   Tartu Ringkonnakohus
   
      Põhikohtuasja pooled
   
   
      Hageja: Novo Nordisk AS
   
      Kostja: Ravimiamet
   
      Ese
   
   Eelotsusetaotlus — Tartu Ringkonnakohus — Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69) artikli 87 lõike 2 tõlgendamine — Meditsiiniajakirjas avaldatud ravimireklaam, mis on suunatud ravimi väljakirjutamise õigust omavatele isikutele — Küsimus selle kohta, kas niisuguses reklaamis võib avaldada teavet, mis ei piirdu üksnes ravimi omaduste kokkuvõttes sisalduvate andmetega
   
      Resolutsioon
   
   
               1.
            
            
               Euroopa Parlamendi ja nõukogu 6. novembri 2001. aasta direktiivi 2001/83/EÜ (inimtervishoius kasutatavaid ravimeid käsitlevate ühenduse eeskirjade kohta, muudetud direktiiviga 2004/27/EÜ) artikli 87 lõiget 2 tuleb tõlgendada nii, et see laieneb ka meditsiiniajakirjadest või teadustöödest pärinevatele tsitaatidele, mis sisalduvad ravimi väljakirjutamise või tarnimise õigust omavatele isikutele suunatud ravimireklaamis.
            
         
               2.
            
            
               Direktiivi 2001/83 (muudetud direktiiviga 2004/27) artikli 87 lõiget 2 tuleb tõlgendada nii, et see keelab avaldada ravimite väljakirjutamise või tarnimise õigust omavatele isikutele suunatud ravimireklaamis väited, mis on vastuolus ravimi omaduste kokkuvõttega, kuid ei nõua, et kõik selles ravimireklaamis esitatud väited peaksid sisalduma ravimi omaduste kokkuvõttes või olema kokkuvõttes loetletud andmetest tuletatavad. Niisugune reklaam võib sisaldada väiteid, mis täiendavad nimetatud direktiivi artiklis 11 viidatud teavet, tingimusel et need väited:
               
                           —
                        
                        
                           kinnitavad või täpsustavad seda teavet kooskõlaliselt ega moonuta seda ning
                        
                     
                           —
                        
                        
                           on kooskõlas selle direktiivi artikli 87 lõikes 3 ning artikli 92 lõigetes 2 ja 3 esitatud nõuetega.
                        
                     
         
      (1)  ELT C 220, 12.9.2009.